《感事 其一》
清代·陈炽

河伯笑海若，小大固殊料。杂县眩钟鼓，雅音岂不和。

性质阂闻见，俯仰成山河。深识迈当世，薄俗常见呵。

遐哉怀古心，太息竟何如。徙薪不及早，爝火能燎原。

羝羊亦解触，乃自撤其藩。族类既以殊，祸害安忍言。

饥蛟宅深浦，水族无安澜。猛虎在灌林，百兽多忧患。

前谋已无及，后虑宁复论。当断不能断，揖盗徒开门。

作者简介：陈炽，原名家瑶，字次亮，瑞金人。光绪壬午举人，官户部主事。有《春林屋诗》。